
Marijampolė

	Administracinės paslaugos pavadinimas
	Pažymos, patvirtinančios jaunos šeimos teisę į finansinę paskatą pirmąjį būstą įsigyjančioms jaunoms šeimoms, išdavimas

	Administracinės paslaugos kodas
	11-11
PASA00032

	Administracinės paslaugos aprašymo versija ir jos sukūrimo data
	3 versija
2026-04-21

	Administracinės paslaugos gavėjo (asmens, siekiančio gauti paslaugą) tipas
	Gyventojai 

	Funkcija, kurią vykdant teikiama administracinė paslauga
	Valstybinė

	Administracinės paslaugos apibūdinimas
	Jaunoms šeimoms valstybė subsidijuoja būstą, kurio vertė (pagal nepriklausomo turto vertintojo nustatytą vertę ir notarinės formos būsto pirkimo–pardavimo sutartyje nurodytą kainą) neviršija 120 000 eurų, perkant pirmąjį būstą Lietuvos Respublikos teritorijoje, išskyrus:
•	savivaldybių, kuriose nuolatinių Lietuvos gyventojų yra daugiau kaip 150 000, teritorijas;
•	 anksčiau nurodytas savivaldybes supančių savivaldybių, kuriose nuolatinių Lietuvos gyventojų yra daugiau kaip 60 000, teritorijas, kuriose būsto daugiabučiuose pastatuose ploto vieneto normatyvinė vertė viršija vidutinę būsto daugiabučiuose pastatuose ploto vieneto normatyvinę vertę toje savivaldybėje;
•	kurorto teritorijas.

Jauna šeima laikomi abu sutuoktiniai, taip pat registruotą partnerystę sudariusi pora arba vienas vaiką auginantis tėvas ar mama, kurių amžius – iki 36 metų. 

Jaunoms šeimoms siūlomos tokios subsidijos:
• neauginančioms vaikų ar auginančioms 1 vaiką – 10 proc.
• auginančioms 2 vaikus – 12,5 proc.
• auginančioms 3 ir daugiau vaikų – 15 proc.

Padidėjus šeimai galima kreiptis dėl papildomos subsidijos, tačiau kreipimosi metu šeima turi atitikti jaunos šeimos apibrėžimą, tai yra sutuoktiniai, registruoti partneriai arba vienas vaikus auginantis asmuo turi būti iki 36-erių metų amžiaus. Kai šeimoje, gavusioje finansinę paskatą, gimsta trečias arba daugiau vaikų, dėl papildomos subsidijos jie gali kreiptis iki 40 metų (įskaitytinai).

Būsto kredito suma, pagal kurią apskaičiuojama jaunai šeimai suteikiama subsidija, negali būti didesnė kaip 87 tūkstančiai eurų. Subsidija jaunai šeimai išmokama ne vėliau kaip per 4 mėnesius nuo būsto kredito suteikimo dienos.
Norintys gauti subsidiją turi būti deklaravę gyvenamąją vietą Lietuvoje arba įtraukti į gyvenamosios vietos nedeklaravusių asmenų apskaitą. Subsidija galima ne tik Lietuvos piliečiams ir jų šeimos nariams, bet ir Europos Sąjungos ar Europos ekonominės erdvės šalių piliečiams bei kitiems užsieniečiams, kurie turi ilgalaikį leidimą gyventi Europos Sąjungoje arba jiems Lietuvoje yra suteiktas prieglobstis.

Šeima, pretenduojanti į valstybės subsidiją pirmam būstui, negali turėti ar būti turėjusi nuosavybės teise priklausančio gyvenamojo būsto, išskyrus atvejus, jei būsto naudingasis plotas vienam asmeniui neviršija 14 kvadratinių metrų arba jei būstas yra nusidėvėjęs daugiau nei 60 proc. 

Visi jaunos šeimos nariai privalo per 6 mėnesius nuo būsto nuosavybės įgijimo deklaruoti gyvenamąją vietą įsigytame pirmajame būste ne trumpesniam nei 5 metų laikotarpiui nuo nuosavybės įgijimo dienos.

Jeigu per pirmuosius 5 metus nuo pirmojo būsto įsigijimo būsto nuosavybės teisė būtų perleista kitam žmogui, subsidija turėtų būti grąžinta į valstybės biudžetą, išskyrus nustatytus atvejus (pavyzdžiui, paveldėjimo atveju). Ši nuostata galioja ir iki 2024-12-31 finansine paskata pasinaudojusioms šeimoms.


	Administracinės paslaugos rezultatas
	Suformuota pažyma, patvirtinanti teisę į finansinę paskatą, arba motyvuotas atsisakymas ją išduoti.

	Teisės aktai, reglamentuojantys administracinės paslaugos teikimą
	Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymas;
https://www.e-tar.lt/portal/lt/legalActEditions/61b5aa40794511e8ae2bfd1913d66d57?csrt=12485514027568400248

Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašas, patvirtintas Socialinės apsaugos ir darbo ministro 2018 m. rugpjūčio 30 d. įsakymu Nr. A1-448;
https://e-seimas.lrs.lt/portal/legalActEditions/lt/TAD/96207dd2ad5411e8aa33fe8f0fea665f

Lietuvos Respublikos paramos būstui įsigyti ar išsinuomoti įstatymas;
https://e-seimas.lrs.lt/portal/legalActEditions/lt/TAD/620cd9e0584311e49df480952cc07606

Lietuvos Respublikos gyventojų turto deklaravimo įstatymas.
https://e-seimas.lrs.lt/portal/legalActEditions/lt/TAD/TAIS.27942


	Informacija ir dokumentai, kuriuos turi pateikti asmuo
	1. Prašymas.
2. Dokumentai, patvirtinantys, kad motina arba tėvas, globėjas (rūpintojas) faktiškai vieni auginą vaiką (-us) ir (ar) vaiką (-us), kuriam (-iems) nustatyta nuolatinė globa (rūpyba).
3. Atstovavimą patvirtinantis dokumentas (įgaliojimas, sutartis), jei prašymą teikia pareiškėjo atstovas.
4. Statinio ekspertizės aktas, sudarytas vadovaujantis Statybos techniniu reglamentu STR 1.04.04:2017 „Statinio projektavimas, projekto ekspertizė“, patvirtintu Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR1.04.04:2017 „Statinio projektavimas, projekto ekspertizė“ patvirtinimo“, patvirtinantis turėtame (turimame) būste įvykusią statinio (jo dalies) avariją ar nustatytą jos grėsmę (statinys (jo dalis) yra avarinės būklės) ir išvados, išskyrus atvejus, kai nuosavybės teise turimas (turėtas) būstas, Nekilnojamojo turto kadastro duomenimis, yra (buvo) fiziškai nusidėvėjęs daugiau kaip 60 procentų.

	Informacija ir dokumentai, kuriuos gauna pats paslaugos teikėjas
	Informacija apie deklaruotą gyvenamąją vietą, šeiminę padėtį (VĮ "Registrų centras" Gyventojų registras).

Informacija apie asmens turimą (naudojamą) nekilnojamąjį turtą (VĮ "Registrų centras" Nekilnojamojo turto registras).

Turto (įskaitant pajamas) deklaracija (Valstybinės mokesčių inspekcijos portalas).

	Administracinės paslaugos teikimo būdas (tipas)
	Neelektroninėmis ir elektroninėmis priemonėmis

	Duomenys apie elektroninės administracinės paslaugos teikimą
	Nuoroda: https://www.epaslaugos.lt/portal/service/136520/23640?searchId=15373fe7-8f6e-407a-9576-8b910983132b
Brandos lygis: 4
Tapatybės nustatymas: reikalingas
Paslaugos užsakymo prisijungimo būdai:
· Gyventojams:
· elektroninio parašo naudotojams
· asmens tapatybės kortelė
· bankai

	Administracinės paslaugos teikimo proceso aprašymas
	„Prašymo pateikimas“

1. Asmuo (Pažymos prašytojas), norintis gauti pažymą patvirtinančią jaunos šeimos teisę į finansinę paskatą pirmąjį būstą įsigyjančioms jaunoms šeimoms pateikia prašymą ir reikalingus dokumentus vienu iš šių būdų: tiesiogiai atvykęs į Marijampolės savivaldybės administraciją, registruotu laišku, elektroniniu būdu prisijungęs prie Elektroninių valdžios vartų (www.epaslaugos.lt) ir paspaudęs laukelį „Užsakyti“ arba prisijungęs prie Socialinės paramos šeimai informacinės sistemos (www.SPIS.lt).
Svarbu. Prašymas teikiamas tik Socialinės apsaugos ir darbo ministerijai paskelbus kvietimą teikti prašymus .

„Prašymo nagrinėjimas“

2. Paslaugos vykdytojas išnagrinėja prašymą ir kartu pateiktus dokumentus bei  patikrina informaciją Gyventojų registre, Nekilnojamojo turto registre, kreipiasi į Valstybinę mokesčių inspekciją.
3. Jeigu Pažymos prašytojas pateikia netikslią informaciją ar ne visus dokumentus, apie būtinybę pateikti trūkstamą informaciją ir (ar) dokumentus arba juos patikslinti, kai pateikti neteisingi duomenys, Pažymos prašytojas informuojamas ne vėliau kaip per 2 darbo dienas nuo prašymo ir dokumentų gavimo, pranešama raštu (elektroninėmis priemonėmis (jeigu Pažymos prašytojas prašyme yra nurodęs savo elektroninio pašto adresą) arba registruotu laišku) ir nustatomas ne trumpesnis, kaip 10 darbo dienų terminas patikslintam prašymui išduoti pažymą ir (ar) trūkstamiems arba patikslintiems dokumentams pateikti.
4. Pažymos prašytojas turi ištaisyti trūkumus per nustatytą terminą ir pateikti patikslintą prašymą išduoti pažymą ir (ar) trūkstamus arba patikslintus dokumentus. Prašymo nagrinėjimo terminas, pradedamas skaičiuoti nuo trūkumų pašalinimo dienos. Trūkumų laiku nepašalinus, priimamas sprendimas atmesti prašymą.
5. Savivaldybės administracija priima sprendimą dėl teisės į finansinę paskatą suteikimo arba atsisakymo ją suteikti, nurodydama sprendimo priežastis. Paslaugos vykdytojui nustačius, kad jauna šeima (Pažymos prašytojas) turi teisę į finansinę paskatą, Socialinės paramos šeimai informacinėje sistemoje (SPIS) suformuoja pažymą.

„Atsakymo pateikimas“
6. Pažymos prašytojas apie prašymo nagrinėjimo rezultatus informuojamas  prašyme nurodytu būdu: priėmus teigiamą sprendimą išduodama pažyma, priėmus  neigiamą sprendimą - nurodomos sprendimo priežastys.


	Administracinės paslaugos teikėjas
	Ramunė Stanulienė
Turto valdymo skyriaus vyriausioji specialistė
tel.+37034390057
ramune.stanuliene@marijampole.lt


	Administracinės paslaugos suteikimo trukmė
	10 darbo dienų

	Administracinės paslaugos suteikimo kaina (jei paslauga teikiama atlygintinai)
	Paslauga teikiama neatlygintinai

	Paslaugos inicijavimo dokumento forma, pildymo pavyzdys
	Prašymas dėl teisės į finansinę paskatą pirmąjį būstą įsigyjančioms jaunoms šeimoms patvirtinimo

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Marijampolė, J. Basanavičiaus a. 1, I aukštas, 3, 4  langelis

Paslauga teikiama ir elektroniniu būdu Socialinės paramos šeimai informacinėje sistemoje www.spis.lt





